Senokwane sa pele sa mo kgorohela ka mahlo a matsho, empa Kolobe athetseha hanyenyane, a se bona phatleng mona ka tshepe ya mohoma, sa basa ya kena fatshe. Sa bobedi le sona sa tla se kgorohile ka ho tshwana, sampa sa kgoptjwa ke sehlahla, sa fihla sa wela fatshe pela maoto a Kolobe. Ase bona ka sekotlong ka mona, a ba a utlwa hantle hore, haele seo sona, ose qetile, se ke ke sa hlola se tsoha le kgale. Dinokwane tse ding tse pedi, ha di bona hore bomphato ba tsona ba se ba le fatshe, tsa epela meomofatshe. Kgabareng Kolobe a iphumana a se a tobane le yane motswalle wahae. Ebile o se a mo kgorohela ka sekgahla se seholo, a fihla a mo kopathekeng mona ka diphaka, a mo nka ka matla, a nto mo tatlanya fatshe. Senokwane le sona sa hakala. Sa mo qhautsa ka leoto se ntse se le fatshemoo, sa mo hulela ho sona. Ba nkankana, ba kolokotjhana, ba pitikisana, ba ba ba ya re tlole! ka sekotjaneng se ka tlase ho moo ba neng ba ntse babetana teng. Ka lehlohonolo Kolobe ya eba yena ya ka hodimo ha ba welajwalo. A se ke a hlola a sentse nako, a fofela senokwane molaleng mona, a se dula kwenya ho fihlela se ba se kweletsa mahlo. Eitse ha eka se tla fellwake moya, a se hatoha, a se siya se namaletse moo.